CELEX: 22007D0088
Language: bg
Date: 2007-07-06 00:00:00
Title: Решение на Съвместния комитет на ЕИП № 88/2007 от 6 юли 2007 година за изменение на приложение XIII (Транспорт) към Споразумението за ЕИП

13.12.2007   
            
            
               BG
            
            
               Официален вестник на Европейския съюз
            
            
               L 328/34
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 88/2007
   от 6 юли 2007 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението бе изменено с Решение № 54/2007 на Съвместния комитет на ЕИП от 8 юни 2007 г. (1)
               
            
         
               (2)
            
            
               Директива 2006/94/EО на Европейския парламент и на Съвета от 12 декември 2006 г. за създаване на общи правила за някои видове автомобилен превоз на товари (кодифициран вариант) (2) следва да бъде включена в Споразумението.
            
         
               (3)
            
            
               Директива 2006/94/EО отменя Първа директива на Съвета от 23 юли 1962 г. относно някои видове автомобилен превоз на товари между държавите-членки (3), която е включена в Споразумението и която следва да бъде отменена от Споразумението.
            
         
               (4)
            
            
               Директива 2006/94/EО представлява кодифициран вариант на отменения акт и следователно настоящата ЕИП адаптация на последния следва да бъде запазена,
            
         РЕШИ:
   Член 1
   Текстът на точка 25 (Първа директива на Съвета от 23 юли 1962 г.) от приложение ХIII към Споразумението се заменя със следното:
   
      „32006 L 0094: Директива 2006/94/EО на Европейския парламент и на Съвета от 12 декември 2006 г. за създаване на общи правила за някои видове автомобилен превоз на товари (кодифициран вариант) (ОВ L 374, 27.12.2006 г., стр. 5).
   
   За целите на настоящото споразумение разпоредбите на директивата се изменят по следния начин:
   
      Разпоредбите на директивата се прилагат само за транспорт, който е за собствена сметка.“
   
   Член 2
   Текстовете на Директива 2006/94/EО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 7 юли 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 6 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 266, 11.10.2007 г., стр. 14.
   
      (2)  ОВ L 374, 27.12.2006 г., стр. 5.
   
      (3)  ОВ 70, 6.8.1962 г., стр. 2005/62.
   
      (4)  Не са посочени конституционни изисквания.